Dennis Bovell

Dennis Bovell ()Huey, Steve "Dennis Bovell Biography", Allmusic. Henta 27. desember 2014 er ein barbadisk-britisk reggaemusikar og produsent. Han var sentral i utviklinga av reggae- og dubmusikk i Storbritannia, og var mellom anna med på å utvikla sjangeren lovers' rock.
Han var med på å skipa musikkgruppa Matumbi, 
ei av ei første britiske reggaegruppene,
og har gjeve ut dub-reggaealbum under sitt eige namn og under artistnamnet Blackbeard.Thompson, Dave (2002), Reggae & Caribbean Music, Backbeat Books,  Bovell har produsert album for ei rekkje artistar som Alpha Blondy, Bananarama og Madness. Han er også kjend for eit langvarig samarbeid med dub-diktaren Linton Kwesi Johnson.

Liv

Bovell blei fødd i Saint Peter på Barbados i 1953. På midten av 1960-talet flytta han med familien til England og busette seg i London.
På skulen blei Bovell vener med framtidige rockemusikarar som tangentspelaren Nick Straker og plateprodusenten Tony Mansfield, som begge seinare samarbeidde med han. 

Han skipa musikkgruppa Matumbi i 1971.
Gjennom denne blei han del av Jah Sufferer sound system.Larkin, Colin (1998), The Virgin Encyclopedia of Reggae, Virgin Books, , s. 35-36. 
Som DJ eller controller for denne gruppa blei han i 1974 skulda for å ha forårsaka uro av politiet, og dømd til fengsel i tre år. Han blei sleppt ut etter seks månader etter ein anke.

Bovell var lydingeniør på Dip Records, ein forløpar til platemerket Lovers Rock. Han var ein hovudfigur av sjangeren som blei kjend som  lovers rock, og som blanda reggae med amerikansk soul. Han er også kjend for forsøk på å blanda discorytmar med reggae, best kjend frå hitsongen «Silly Games» av Janet Kay. Ifølgje Bovell sjølv skreiv han «Silly Games» berre med det for auget å laga ein hitsong.
Han har også delteke i å skriva og produsera mesteparten av materialet til den britiske reggaesongaren Bobby Kray.

Bovell har produsert album for ei rekkje artistar, mellom anna I-Roy, The Thompson Twins, Sharon Shannon, Alpha Blondy, Bananarama, The Pop Group, Fela Kuti, The Slits, Orange Juice og Madness. Han har samarbeida med dub-diktaren Linton Kwesi Johnson gjennom mykje av karrieren.

I 1980 skreiv Bovell filmmusikk til Babylon av Franco Rosso, ein film inspirert av det afro-karibiske miljøet i London på 1970-talet som Bovell var ein del av.
Han har også skrive musikk til eit fjernsynsdrama frå 1983, The Boy Who Won the Pools, og Global Revolution frå 2006.

I 2012 produserte Bovell albumet  Mek It Run, det nyaste albumet hans.

Diskografi
Strictly Dub Wize (1978), Tempus – som Blackbeard
I Wah Dub (1980), More Cut/EMI – som Blackbeard
Dub Conference (Winston Edwards & Blackbeard at 10 Downing Street) (1980), Studio 16 – med Winston Edwards
Brain Damage (1981), Fontana
Audio Active (1986), Moving Target – som Dennis Bovell and the Dub Band
Dub Dem Silly (1993), Arawak
Tactics (1994), LKJ
Dub of Ages (2003), LKJ
All Over the World (2006)
Dub Dem Silly Volume 2 (2006), Arawak – Dennis Bovell med  Janet Kay
Corean Jamaican Connection, Powerslave – Yoonkee møter Dennis Bovell
Dub Outside (2011), Double Six – Steve Mason & Dennis Bovell
Mek It Run (2012), Pressure Sounds
Dub 4 Daze (2015), Glitterbeat Records

 Samlingar 

Decibel: More Cuts and Dubs 1976–1983 (2003), Pressure Sounds
Dub Master (1993), Jamaican Gold
Vibrativa – Mas Que Mirar (2010), Sonofotron Records

Kjelder

Denne artikkelen bygger på «Dennis Bovell» frå ,  den 16. februar 2018.  

Bakgrunnsstoff
Dennis Bovell ved LKJ Records
Dennis Bovell på MySpace

Kategori:Folk frå Saint Peter på Barbados
Kategori:Britiske reggaemusikarar
Kategori:Britiske musikkprodusentar
Kategori:Barbadiske musikarar